Diari Oficial de la Generalitat Valenciana


Sumari del DOGV 8084, del 14-07-2017 (2017/6206)

RESOLUCIÓ de 6 de juliol de 2017, del rector, per la qual es convoca constitució d'una borsa de treball de tècnic/a superior de suport a la recerca (gestor), o tècnic/a superior per a l'àmbit de la gestió de l'R+D+I i la transferència de tecnologia o de projectes acadèmics i institucionals amb règim de gestió assimilable, per a la prestació de serveis en aquesta universitat, amb caràcter de funcionari interí o nomenament provisional per millora d'ocupació. Codia PTM 6181/P/FI/ACON/6).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8084

Data del DOGV
:   14-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6206


Data del document
:   06-07-2017

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu

RESOLUCIÓ de 6 de juliol de 2017, del rector, per la qual es convoca constitució d'una borsa de treball de tècnic/a superior de suport a la recerca (gestor), o tècnic/a superior per a l'àmbit de la gestió de l'R+D+I i la transferència de tecnologia o de projectes acadèmics i institucionals amb règim de gestió assimilable, per a la prestació de serveis en aquesta universitat, amb caràcter de funcionari interí o nomenament provisional per millora d'ocupació. Codia ZMQ 2839/P/FI/ACON/6). [2017/6206]  
Aquest anunci de convocatòria té en compte el principi d'igualtat de tracte entre dones i homes pel que fa a l'accés a l'ocupació pública, i així s'utilitza un llenguatge inclusiu en la redacció, d'acord amb l'article 14 de la Constitució espanyola i la Llei orgànica 3/2007, de 22 de març, d'igualtat efectiva entre dones i homes.  
  
Sent necessari procedir a la constitució d'una borsa de treball, de caràcter urgent, per al nomenament de funcionari interí o nomenament provisional per millora d'ocupació d'un tècnic superior de suport a la recerca (gestor), o tècnic superior per a l'àmbit de la gestió de l'R+D+I i la transferència de tecnologia o de projectes acadèmics i institucionals amb règim de gestió assimilable, que prestarà serveis en la Universitat Politècnica de València, aquest Rectorat obri procés de selecció d'acord amb les bases següents.  
  
Primera. Requisits generals dels aspirants  
1) Tenir la nacionalitat espanyola, o ser nacional dels estats membres de la Unió Europea, els cònjuges dels espanyols i dels nacionals d'altres estats membres de la Unió Europea, de qualsevol nacionalitat, sempre que no estiguen separats de dret, i els seus descendents, i els del cònjuge, sempre que no estiguen separats de dret, siguen menors de vint-i-un anys o majors d'aquesta edat dependents.  
  
Així mateix, s'estén igualment a les persones incloses en l'àmbit d'aplicació dels tractats internacionals signats per la Unió Europea i ratificats per Espanya en els quals siga d'aplicació la lliure circulació de treballadors.  
2) Tenir complits els setze anys i no excedir, si escau, de l'edat màxima de jubilació forçosa.  
3) Estar en possessió del títol que consta en l'annex I, o complir les condicions per a obtenir-lo en la data que acabe el termini de presentació d'instàncies. En el cas de titulacions obtingudes en l'estranger, s'ha d'estar en possessió de la credencial que n'acredite l'homologació o equivalència o de la credencial de reconeixement de qualificació professional.  
4) No patir malaltia, ni estar afectat per limitació física o psíquica que siga incompatible amb l'exercici de les funcions corresponents.  
  
5) No haver sigut separat, o haver-se'n revocat el nomenament com a personal funcionari interí, amb caràcter ferm mitjançant procediment disciplinari, de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. Tractant-se de persones nacionals d'altres estats, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca en els mateixos termes en aquell estat l'accés a l'ocupació pública.  
  
Les condicions per a ser admès a les proves s'han de reunir en el moment de finalització del termini de presentació de sol·licituds i s'han de mantenir durant tot el procés selectiu.  
  
Segona. Sol·licituds   
2.1. Forma. Els qui vulguen participar en aquestes proves selectives han de presentar una instància, d'acord amb el model oficial, que s'ha d'imprimir des de la pàgina d'internet, d'accés públic, de la Universitat Politècnica de València www.upv.es/entidades/SRH/indexc.html.  
  
Cada instància tindrà assignat un número identificatiu de referència diferent.  
Ha de presentar-se necessàriament un joc de dues còpies impreses mitjançant la pàgina d'internet esmentada (còpies per al Servei de Recursos Humans i la persona interessada).  
A les dependències de la Universitat Politècnica de València es posarà a disposició de les persones interessades que ho requerisquen els recursos informàtics suficients per a accedir a aquesta pàgina web, emplenar i imprimir la instància.  
2.2. El termini de presentació d'instàncies és de 10 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. S'ha d'adjuntar una fotocòpia del document nacional d'identitat, o del passaport, en el cas dels nacionals dels estats membres de la Unió Europea o dels estats als quals siga d'aplicació la lliure circulació de treballadors.  
  
Una vegada finalitzat aquest termini, es publicarà al tauler d'anuncis del Servei de RRHH i, complementàriament i sense caràcter oficial, en la pàgina web del Servei de Recursos Humans, l'adreça dels quals és http://www.upv.es/entidades/SRH/ (Selecció i Provisió), una relació d'admesos i exclosos provisionals en el procés de selecció, i es concedirà un termini de cinc dies hàbils per a esmenar errors, comptadors des de l'endemà de la seua publicació.  
Conclòs el termini indicat anteriorment, es publicarà al tauler d'anuncis del Servei de RRHH i, complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/entidades/SRH/ (Selecció i Provisió), la relació definitiva d'admesos i exclosos i es convocarà els aspirants inclosos a la realització, si escau, de la prova teòrica i pràctica.  
  
2.3. Les sol·licituds es poden presentar al Registre General de la Universitat Politècnica de València, situat a l'edifici 3F, planta baixa, al costat de Rectorat, camí de Vera, s/n, CP 46576, de València; al Registre de l'Escola Politècnica Superior d'Alcoi, situat a la Plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat al carrer del Paranimf, 1, del Grau de Gandia, o en qualsevol de les formes establides en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.  
Posat cas que s'optara per presentar la sol·licitud en una oficina de correus, s'ha de fer en sobre obert, perquè la instància siga datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es poden cursar, en el termini expressat en la base 2.2, a través de les representacions diplomàtiques o consulars espanyoles corresponents, les quals les han de trametre tot seguit a l'organisme competent.  
2.4. Els drets d'examen són de vint i vuit euros amb divuit cèntims. El pagament dels drets d'examen es pot realitzar en efectiu o amb targeta de crèdit.  
En el cas de pagament en efectiu, l'ingrés s'ha d'efectuar mitjançant el rebut emès per l'aplicació d'instàncies en l'adreça d'internet citada en el punt 2.1.  
El pagament mitjançant targeta de crèdit es realitza en el moment d'emplenar i imprimir la instància a través de l'aplicació esmentada.  
2.5. Exempcions i bonificacions en el pagament de la taxa d'examen:  
2.5.1 Queden exempts del pagament dels drets d'examen a proves selectives les persones amb diversitat funcional amb un grau de discapacitat igual o superior al trenta-tres per cent, que han d'acompanyar la sol·licitud amb el certificat acreditatiu d'aquesta condició.  
2.5.2 Queden exempts del pagament dels drets d'examen a proves selectives els membres de famílies nombroses o monoparentals de categoria especial, que han d'acompanyar la sol·licitud amb el certificat acreditatiu d'aquesta condició.  
2.5.3 Els membres de famílies nombroses o monoparentals de categoria general tenen una bonificació del cinquanta per cent en el pagament dels drets d'examen a proves selectives. En aquest cas, els drets d'examen que han de pagar són catorze euros amb nou cèntims. Cal acompanyar la sol·licitud amb el certificat acreditatiu d'aquesta condició.  
2.5.4 Queden exemptes del pagament dels drets d'examen a proves selectives, les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana. Havent d'acompanyar a la sol·licitud, en sobre tancat, certificat acreditatiu de tal condició.  
2.6. La falta de justificació de l'abonament dels drets d'examen o de trobar-se'n exempt determina l'exclusió de l'aspirant.  
2.7. En cap cas, la presentació i el pagament a les oficines a què es fa referència suposa la substitució del tràmit de presentació de la sol·licitud dins del termini i en la forma escaient.  
  
Tercera. Procés de selecció  
3.1. El tribunal de selecció establirà, per a les persones amb diversitat funcional que ho sol·liciten, les adaptacions necessàries per a la realització de les proves. A aquest efecte, les persones interessades han de formular la petició corresponent en la sol·licitud de participació en aquestes proves.  
Les persones aspirants seran convocades per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.  
3.2. Fase prèvia  
Com a fase prèvia a la realització de la prova teòrica i pràctica, les persones aspirants han de fer amb caràcter obligatori i eliminatori una prova de coneixements de l'idioma anglès parlat i escrit, a un nivell equivalent del B2 de l'Escola Oficial d'Idiomes, a fi de constatar que compleixen el requisit de l'idioma anglès exigit per a aquests llocs.  
  
La prova es fa en dues sessions amb el contingut següent:  
Primera fase. Prova escrita que consisteix en:  
1) Exercici d'elecció múltiple de revisió gramatical.  
2) Redacció d'unes 150/200 paraules sobre un dels dos temes proposats.  
Aquesta fase es valora de 0 a 10 punts. Les persones candidates han d'obtenir una puntuació mínima de 5 punts per a superar aquesta primera fase i passar a la segona.  
  
Segona fase. Entrevista oral en anglès  
Aquesta fase es valora de 0 a 10 punts. Les persones candidates han d'obtenir una puntuació mínima de 5 punts per a superar aquesta segona fase.  
La valoració final d'aquesta prova prèvia té la qualificació d'APTE o NO APTE. Només poden passar a la primera fase del procés de selecció les persones aspirants que hagen obtingut la qualificació APTE. Les persones aspirants amb qualificació NO APTE queden excloses del procés de selecció.  
3.3. Primera fase. Prova teòrica i pràctica  
3.3.1. La primera fase del procés de selecció consisteix en una prova teòrica i una prova pràctica, fetes en una única sessió, segons els coneixements i les funcions generals especificats en l'annex I.  
  
9.9.6.4. La prova teòrica consisteix en un test amb quatre respostes alternatives en què només una és correcta. Cada pregunta contestada erròniament té una penalització d'un terç sobre les correctes. Les contestacions en blanc no puntuen. Aquesta prova versa sobre les funcions i els coneixements que s'especifiquen en l'annex I d'aquesta convocatòria.  
La fórmula de correcció per a la prova teòrica és la següent:  
  
  
  
  
  
La prova teòrica es valora de 0 a 30 punts. S'ha d'obtenir en aquesta prova un mínim de 15 punts per a superar-la. El tribunal de selecció no corregeix el segon exercici pràctic de les persones que no obtinguen un mínim de 15 punts en la prova teòrica.  
7.5.9.0. Prova pràctica o exercici de caràcter pràctic  
Té caràcter pràctic i consisteix en la realització, per escrit, d'un informe o dictamen sobre un supòsit relacionat amb el contingut del temari i amb les funcions del lloc de treball. El tribunal pot presentar aquest supòsit en format electrònic.  
L'exercici pot ser informatitzat. En tot cas, se'n garanteix la integritat, la traçabilitat i l'autenticitat. Per a la realització d'aquest exercici es disposa d'un temps màxim de tres hores i les persones aspirants només poden usar els materials, la informació o les dades en suport paper o informàtic que el Tribunal pose a la seua disposició.  
  
La prova pràctica es valora de 0 a 30 punts i cal obtenir un mínim de 15 punts per a poder superar-la.  
La primera fase es valora de 0 a 60 punts i el resultat s'obté amb la suma de les puntuacions obtingudes en la prova teòrica i en la prova pràctica. Cal obtenir un mínim de 30 punts per a poder superar-la i passar a la fase de concurs de mèrits.  
3.4. Documentació a presentar  
Amb el resultat de l'últim exercici de la primera fase, el tribunal de selecció exposarà al públic al tauler d'anuncis del Servei de RRHH i, complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/entidades/SRH/ (Selecció i Provisió) la relació d'aspirants que, per haver superat tots els exercicis, han de passar a la fase de concurs, i els citarà perquè en el termini de cinc dies hàbils, comptadors a partir de l'endemà de la publicació de les qualificacions definitives, presenten fotocòpia acarada de: la titulació, i la documentació acreditativa dels mèrits i experiència, al Registre general de la Universitat Politècnica de València; al Registre de l'Escola Politècnica Superior d'Alcoi, situat a la plaça Ferrándiz i Carbonell, s/n; al Registre de l'Escola Politècnica Superior de Gandia, situat al carrer del Paranimf, 1, del Grau de Gandia, o en qualsevol de les formes establides en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
3.5. Segona fase. Concurs de mèrits  
Consisteix en la valoració dels mèrits dels aspirants que han superat la primera fase i s'efectuarà d'acord amb el barem que s'estableix a continuació. Solament es valoraran els mèrits la data d'obtenció dels quals no siga posterior a la data de finalització del termini de presentació d'instàncies que figura en la base 2.2 d'aquesta convocatòria:  
  
Barem:  
1) Experiència professional:  
Es valorarà fins a un màxim de 4 anys i 6 punts l'experiència professional en llocs de treball corresponents a la mateixa categoria o similars d'acord amb les funcions exercides i el grup en aquesta convocatòria. Es prorratejaran proporcionalment els mesos complets, sense considerar els períodes inferiors a un mes, d'acord amb l'escala següent:  
  
  
Experiència laboral en: Puntuació per mes complet treballat Puntuació per any complet treballat  
1. Universitats públiques valencianes 0,12608 1.500  
2. Administració pública 0,06416 0.750  
3. Empresa privada 0,03789 0,375  
  
  
1. Per serveis prestats com a contractat laboral o funcionari en l'àmbit de les universitats públiques valencianes.  
2. Per serveis prestats com a contractat laboral o funcionari en l'àmbit de l'administració pública.  
3. Per serveis prestats com a contractat laboral en el sector privat.  
  
Únicament es considerarà acreditada aquesta experiència professional si s'aporta certificació oficial de períodes de cotització en el règim general de la seguretat social o en algun dels règims especials dins del grup de cotització de la categoria, grup i subgrup de les vacants especificades en aquesta convocatòria, juntament amb els contractes de treball, els nomenaments de personal funcionari interí o les nòmines que acrediten la relació contractual i la categoria professional.  
  
2) Cursos de formació i perfeccionament:  
Es valoraran fins a un màxim de 3 punts únicament els cursos rebuts de formació i perfeccionament que estiguen relacionats directament amb les funcions dels llocs de treball objecte d'aquesta convocatòria.  
  
La valoració s'efectuarà d'acord amb el barem següent, sense que es consideren els cursos de fins a 9 hores i, en cas que hi haja dos o més cursos amb el mateix contingut, només serà considerat el de major durada:  
  
Nombre d'hores Puntuació total  
De 10 a 14 0,10  
De 15 a 19 0,25  
De 20 a 29 0,40  
De 30 a 49 0,50  
De 50 a 74 0,60  
75 o més hores 0,75  
  
  
Només es valoraran aquests cursos si estan homologats per un organisme públic competent en el marc de programes de formació contínua, de formació ocupacional o de formació d'empleats públics; l'aspirant ha d'acreditar aquest aspecte.  
Amb aquesta finalitat, es tindran en compte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.  
  
3) Titulacions acadèmiques:  
Es valoraran les titulacions acadèmiques oficials de nivell superior a les especificades en l'annex I, fins a un màxim de 0,50 punts.  
  
4) Coneixement de valencià:  
Es valorarà fins a un màxim d'1,50 punts, sempre que s'acredite estar en possessió del certificat pertinent o de l'homologació expedit pel Servei de Promoció i Normalització Lingüística de la Universitat Politècnica de València, o d'un certificat equivalent segons els criteris d'equivalències de títols, diplomes i certificats de coneixements de valencià de la Universitat Politècnica de València, que inclouen, entre uns altres, els certificats expedits per la Junta Qualificadora de Coneixements del Valencià o per les universitats públiques valencianes, conformement a l'escala que hi ha tot seguit. En cas d'estar en possessió de dos nivells, es valorarà únicament el de major nivell:  
  
Per a llocs dels subgrups A1 o A2 Puntuació  
Certificat de nivell B1 (Elemental) 0,50 punts  
Certificat de nivell B2 (Intermedi) 0,75 punts.  
Certificat de nivell C1 (Suficiència) 1,00 punts  
Certificat de nivell C2 (Superior) 1,50 punts  
  
  
Per a llocs dels subgrups C1 o C2 Puntuació  
Certificat de nivell A2 (Bàsic) 0,50 punts  
Certificat de nivell B1 (Elemental) 1,00 punts  
Certificat de nivell B2 (Intermedi) 1,15 punts.  
Certificat de nivell C1 (Suficiència) 1,25 punts.  
Certificat de nivell C2 (Superior) 1,50 punts  
  
  
En els llocs en què figure com a requisit específic per a la seua provisió un determinat nivell de coneixement de valencià, únicament són considerats els superiors a aquest nivell.  
El quadre en termes generals d'equivalències d'aquestes certificacions es pot consultar en la microweb del Servei de Recursos Humans, i s'hi pot accedir a través de l'enllaç següent: http://www.upv.es/entidades/SRH/pas/751636normalv.html. Per a obtenir informació més detallada sobre aquest tema, es pot accedir a aquest enllaç:   
http://www.upv.es/entidades/APNL/infoweb/anl/cav/criterisequivalencies.pdf  
  
5) Altres mèrits:  
Aquest apartat es valorarà fins a un màxim d'1,50 punts.  
a) Coneixement d'idiomes de la Unió Europea: es valorarà el coneixement de llengües oficials de la Unió Europea diferents del castellà; es reconeixeran com a acreditats de la capacitació lingüística i comunicativa en llengües estrangeres els títols, diplomes i certificats expedits per les escoles oficials d'idiomes, per les universitats espanyoles acreditades per l'Associació Espanyola de Centres de Llengües en l'Ensenyament Superior (CertAcles) i els indicats en la normativa vigent en matèria lingüística. Es pot accedir a aquesta informació a través de l'enllaç següent: http://www.upv.es/entidades/ACDL/infoweb/cdl/info/852347normalc  
  
Per a llocs dels subgrups A1, A2, C1 i C2 d'administració general i administració especial:  
Haver obtingut el certificat de competència lingüística A2 0,375 punts.  
Haver obtingut el certificat de competència lingüística B1 0,75 punts.  
Haver obtingut el certificat de competència lingüística B2 1,50 punts  
  
  
Per a la valoració dels idiomes comunitaris, en cap cas no es consideraran els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i estudis universitaris de qualsevol nivell.  
Les equivalències d'estudis establides d'acord amb la legislació actual, pel que fa als nivells de certificació de competència lingüística, es poden consultar en l'enllaç següent: http://www.upv.es/entidades/ACDL/infoweb/cdl/info/847058normalc.html  
La persona interessada ha de trametre tots els certificats susceptibles d'equivalència abans de la finalització del termini de presentació d'instàncies d'aquesta convocatòria.  
En els llocs en què figure com a requisit específic per a la seua provisió un determinat nivell de coneixement d'algú dels països de la Unió Europea, únicament són considerats els superiors a aquest nivell.  
  
b) Altres mèrits valorables per als llocs pertanyents al grup A, subgrups A1 i A2 d'administració especial:  
  
Només per a llocs dels subgrups A1 i A2, d'administració especial:  
Impartició de cursos (per cada 10 crèdits). 0,50 punts  
Ponències presentades i aprovades en congressos sobre matèries relacionades amb les funcions del lloc. 1,25 punts per ponència  
Beques: únicament es valoraran les beques una vegada obtinguda la titulació acadèmica corresponent, i sempre que estiguen relacionades amb matèries del lloc de treball oferit. 1,25 punts per any complet  
Publicacions en SCI 0,25 per citació  
  
  
Així mateix, i en el supòsit de cursos impartits, aquests es valoraran una vegada només. No són susceptibles de valoració les successives edicions d'un mateix curs o amb el mateix contingut, cas en què es valorarà el curs impartit de major durada.  
  
6) Entrevista personal:  
L'entrevista personal servirà per a contrastar els mèrits al·legats per la persona interessada en la sol·licitud. Aquesta entrevista es valora fins a un màxim d'1 punt.  
La realització de l'entrevista és obligatòria i la no compareixença de l'aspirant dóna lloc a l'exclusió del procés de selecció.  
3.5. Finalitzada la valoració del concurs de mèrits, el tribunal de selecció publicarà al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/rrhh/ (Selecció i Provisió), la llista provisional de valoracions del concurs de mèrits, i concedirà un termini de cinc dies hàbils, comptadors a partir de l'endemà de la publicació, perquè les persones interessades formulen les reclamacions i esmenes que estimen pertinents en relació a la baremació.  
3.6. Resoltes les possibles al·legacions i esmenes per part del tribunal de selecció, i d'acord amb la puntuació total obtinguda, que s'obtindrà sumant la puntuació aconseguida en cadascuna de les dues fases, el tribunal de selecció conformarà una relació dels aspirants seleccionats per ordre de puntuació, i proposarà la primera persona seleccionada per al nomenament.  
3.7. En cas d'empat, es dirimirà atenent en primer lloc la major puntuació obtinguda pels aspirants en la prova teòrica i pràctica i, en segon lloc, la major puntuació obtinguda en la fase de concurs. En cas de persistir l'empat, es resoldrà per mitjà de sorteig públic entre els aspirants empatats, que seran convocats a aquest efecte.  
  
  
Quarta. Constitució de la borsa de treball  
4.1. Es conformarà, amb els aspirants no seleccionats i que hagen superat el procés de selecció, una borsa de treball mitjançat Resolució que es publicarà en el Diari Oficial de la Generalitat Valenciana, a la qual es recorrerà per a formalitzar contractes de durada determinada o nomenament com a funcionari interí o nomenament provisional per millora d'ocupació. Es cridarà aquestes persones segons l'ordre de puntuació.  
4.2. L'exercici d'aquest lloc de treball quedarà sotmès a la legislació en matèria d'incompatibilitats.  
  
Cinquena. Tribunal de selecció  
5.1. La composició genèrica del tribunal és la següent:  
- President, designat pel Rector de la Universitat Politècnica de València, funcionari de carrera.  
- Quatre vocals, designats pel Rector de la Universitat Politècnica de València, funcionaris de carrera.  
- Un secretari o secretària, funcionari de carrera de la Universitat Politècnica de València, que hi actua amb veu però sense vot.  
  
D'acord amb l'article 60.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, la pertinença als òrgans de selecció és sempre a títol individual, i no es pot exercir en representació o per compte de ningú.  
  
5.2. En el nomenament del tribunal de selecció han de figurar tant els membres titulars com els suplents.  
Els membres del tribunal de selecció s'han d'abstenir i poden ser recusats pels interessats quan hi concórreguen circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
5.3. A l'efecte d'anuncis i citacions, el tribunal de selecció té la seu a l'edifici del Rectorat de la Universitat Politècnica de València, camí de Vera, s/n, València.  
  
Sisena. Informació respecte de les dades recollides  
6.1. De conformitat amb la Llei orgànica 15/1999, de 13 de desembre, de protecció de dades de caràcter personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i els concursos convocats per la Universitat i per a la gestió de la borsa de treball que poguera ser constituïda en concloure el procés selectiu.   
6.2. El fitxer personal queda sota la responsabilitat del Rectorat de la Universitat Politècnica de València, situat al camí de Vera, s/n, DP 46365, de València.  
6.3. La informació obtinguda es processarà exclusivament per a la gestió de personal.  
6.4. Les dades de caràcter personal es tracten amb el grau de protecció que estableix el Reial decret 1720/2007, de 21 de desembre, pel qual s'aprova el Reglament de desplegament de la llei orgànica 15/1999, de 13 de desembre, de protecció de dades de caràcter personal, i s'adopten les mesures de seguretat necessàries per a garantir la confidencialitat i la integritat de la informació.  
6.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat Politècnica de València, situat al camí de Vera, s/n, DP 46632, de València.  
  
Setena. Recursos  
7.1. Contra la present convocatòria i les seues bases, que posen fi a la via administrativa, la persona interessada pot interposar un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es pot interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
7.2. Contra els actes del tribunal, que no posen fi a la via administrativa, es pot interposar un recurs d'alçada, en el termini d'un mes comptador a partir de l'endemà de la notificació o publicació, tot això de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Aquest recurs es pot interposar davant l'òrgan que va dictar l'acte que s'impugna o davant el rector com a òrgan competent per a resoldre'l.  
València, 6 de juliol de 2017.- La directora de l'Àrea de Recursos Humans, p. d. (R 01.06.2017): M.ª José Iza Martínez.  
  
  
ANNEX I  
Característiques i requisits del lloc de treball oferit  
  
Codi de la convocatòria 2017/P/FI/ACON/6  
  
Denominació del lloc de treball Tècnic superior de suport a la recerca (gestor), o tècnic superior per a l'àmbit de la gestió de l'R+D+I i la transferència de tecnologia o de projectes acadèmics i institucionals amb règim de gestió assimilable.  
Unitat de destinació Universitat Politècnica de València  
Localitat València  
Titulació Llicenciatura, títol d'enginyeria, d'arquitectura, grau o titulació equivalent.  
Requisit Coneixements d'anglès equivalents al nivell B2 de l'Escola Oficial d'Idiomes.  
Subgrup A1  
Nivell de complement de destinació 22  
Complement específic E040  
Retribució anual bruta 38.570,06 euros  
  
  
Funcions del lloc  
Les funcions assignades a aquests llocs de treball són incompatibles amb la percepció de remuneracions per la realització d'activitats incloses en l'article 83 de la LOU.  
- Coordinar i supervisar el treball del personal assignat a la seua unitat d'inferior categoria.  
- Accions de detecció, informació i assessorament en l'accés a convocatòries de finançament públic de l'R+D, tant de fonts autonòmiques, com de fonts nacionals i internacionals.  
- Administració, gestió i coordinació de projectes, seguiment i control de la despesa, col·laboració en la preparació i revisió de la conformitat de certificacions de despesa de subvencions amb les bases de la convocatòria corresponent.  
- Assessorament en el procés de negociació, elaboració, gestió i seguiment tècnic i econòmic de contractes i convenis d'R+D+I i d'altres activitats amb règim de gestió assimilable i, específicament, les activitats institucionals que es financen a través d'ajudes o convenis procedents d'altres organismes públics i empreses.  
- Organitzar i desenvolupar els processos administratius per a la gestió de les ajudes públiques concedides i la incorporació d'aquestes als sistemes de gestió econòmica d'acord amb les normes establides per la Gerència de la Universitat Politècnica de València.  
- Supervisió tècnica, econòmica i administrativa dels contractes i convenis d'R+D+I amb empreses i institucions, i de les activitats amb règim de gestió assimilable, abans de la signatura de l'òrgan competent de la Universitat.  
- Elaboració d'informes, de memòries anuals i d'altres documents.  
  
- Incorporar la informació rellevant derivada de les funcions previstes en el lloc de treball als sistemes de gestió per a l'adequat seguiment econòmic.  
- Seguiment i proposta de l'emissió de factures que corresponguen a compromisos adquirits. Gestió de cobrament i conciliació d'ingressos de les activitats.  
- Atendre les auditories que puguen requerir-se.  
- Coordinació i seguiment de contractes i beques del personal de recerca i beques de col·laboració en activitats d'R+D+I.  
- Alerta tecnològica i col·laboració en la preparació de sol·licituds de convocatòries públiques.  
- Accions de comercialització de tecnologia. Promoció de l'activitat i l'oferta tecnològica de les estructures. Elaboració i manteniment de l'oferta tecnològica de l'estructura.  
- Gestió de la propietat intel·lectual i industrial i projectes d'R+D. Preparació i seguiment de patents.  
- Cerca de socis privats i públics per a projectes d'R+D+I. Preparació d'ofertes a empreses i negociació de contractes d'R+D+I.  
- Realització de viatges i desplaçaments necessaris per a l'exercici de les seues funcions.  
- Selecció i contractació d'equipament.  
- Organització i coordinació de reunions, cursos, congressos, seminaris i jornades tècniques.  
- Gestió i vigilància del compliment de les normes de seguretat i salut emanades dels òrgans tècnics competents.  
- Gestió de residus en l'àmbit del lloc de treball.  
- Tenir iniciativa per a la creació de millora i innovació en la unitat i implicar-se de manera activa en els programes de millora contínua i d'innovació que establisca la Universitat.  
- Suport a la preparació de la documentació que siga requerida per a la realització de les tasques anteriors.  
- Participar en altres tasques relacionades amb la gestió i l'administració d'una estructura de recerca no incloses en aquesta llista.  
- I totes les funcions inherents al lloc de treball d'acord amb la categoria professional del lloc.  
  
Temari  
  
Apartat A. Bloc general  
1. Llei orgànica d'universitats.  
2. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Del Govern de la Universitat (títol segon).  
3. Medi ambient: el procés d'implantació del sistema de gestió ambiental a la Universitat Politècnica de València. Gestió en els residus no perillosos a la Universitat Politècnica de València. Normativa aplicable.  
4. Manual de drets i obligacions del personal de la Universitat Politècnica de València en matèria de seguretat i salut en el treball.  
  
  
Apartat B. Bloc específic  
1. Llei 14/2011, d'1 de juny, de la ciència, la tecnologia i la innovació: disposicions generals. Títol I i capítol I i III del títol II. Títol III i títol IV.  
2. Llei 2/2011, de 4 de març, d'economia sostenible: capítol V («Ciència i innovació») del títol II.  
3. Llei 38/2003, de 17 de novembre, general de subvencions. Disposicions generals i procediments de concessió i gestió. Reintegrament, control financer, infraccions i sancions administratives.  
4. Llei 39/2015, d'1 d'octubre, del procediment administratiu comú de les administracions públiques: àmbit d'aplicació i principis generals. La iniciativa legislativa i la potestat per a dictar reglaments i altres disposicions.  
5. Les persones interessades en el procediment administratiu comú. L'activitat de les administracions públiques. Normes generals. Termes i terminis. Disposicions generals sobre els procediments administratius. Iniciació. Ordenació. Instrucció. Finalització. Execució.  
6. La revisió dels actes en via administrativa. La revisió d'ofici. Recursos administratius.  
7. Conceptes generals sobre l'activitat d'R+D. El procés de recerca. Els tipus de recerca. L'organització del procés de recerca. Preparació d'ofertes i propostes en activitats d'R+D. Preparació del pla de treball.  
  
8. El contracte de recerca. Definició i característiques. Modalitats. Elements fonamentals i diferencials. Estructura i clàusules. El contracte previst en l'article 83 de la Llei orgànica d'universitats. Característiques i finalitat. Regulació de la propietat intel·lectual i industrial. Pressupostos dels treballs.  
9. La remuneració de l'activitat investigadora del personal al servei de les universitats públiques.  
10. Llei 40/2015, d'1 d'octubre, de règim jurídic del sector públic: disposicions generals. Capítol VI: «Dels convenis».  
11. Llei 37/1992, de 28 de desembre, de l'impost sobre el valor afegit: tractament de l'IVA en les activitats d'R+D+I universitària.  
12. Reial decret 1619/2012, de 30 de novembre, pel qual s'aprova el Reglament que regula les obligacions de facturació.  
  
13. Contractació de personal investigador dins de les modalitats contractuals de la Llei de la ciència i personal investigador, científic, tècnic i de gestió dins de les modalitats de l'Estatut dels treballadors.  
  
14. Política de competència en el mercat interior de la Unió Europea. Ajudes d'estat. Serveis públics, serveis d'interès general i serveis d'interès econòmic general.  
15. Negociació d'acords d'R+D. La preparació de la negociació. Els rols en la negociació. Les cerques de l'acord. L'assistència tècnica a les empreses i els serveis tècnics tarifats.  
16. Reial decret legislatiu 3/2011, pel qual s'aprova el text refós de la Llei de contractes del sector públic: objecte i àmbit d'aplicació. Delimitació dels tipus contractuals. Parts del contracte. Objecte, preu i quantia del contracte. Garanties exigibles en la contractació del sector públic. Normes generals de la preparació i l'adjudicació de contractes per les administracions públiques.  
17. Estratègies de protecció i explotació de resultats d'R+D. Elaboració de plans d'explotació. Contractes de llicència de propietat industrial i intel·lectual.  
18. Difusió dels resultats d'R+D. Elaboració de plans de disseminació. Instruments per a la difusió. El màrqueting de la recerca científica i tecnològica. Elements i aspectes fonamentals. Cerca de clients.  
  
19. El Pla estatal de recerca científica i tècnica i d'innovació. Objectius. Elements estructurals. Prioritats cientificotècniques i socials. Programes, subprogrames i accions estratègiques. Governança. Seguiment i avaluació de resultats. Convocatòries d'ajudes per al foment de la recerca científica, el desenvolupament tecnològic i la innovació  
  
20. Programes d'ajudes d'R+D col·laborativa. Elaboració d'acords de consorci i contractes associats.  
21. La gestió de projectes col·laboratius. Parts interessades (stakeholders). El cicle de vida d'un projecte. Agrupacions d'entitats. Unitats associades.  
22. Reglament (UE) núm. 1303/2013 del Parlament Europeu i del Consell, de 17 de desembre de 2013. Disposicions comunes relatives al Fons Europeu de Desenvolupament Regional i al Fons Social Europeu.  
23. L'estratègia d'especialització intel·ligent en recerca i innovació (RIS3) a la Comunitat Valenciana. Prioritats temàtiques. Eixos de desenvolupament. Sistema de governança. El paper de les universitats.  
  
24. Programes de finançament públic de l'R+D+I de la Generalitat Valenciana. Ajudes al foment de la recerca científica, al desenvolupament tecnològic i a la innovació.  
25. Programes de finançament i suport a l'activitat de l'R+D+I de la Universitat Politècnica de València.  
26. Horitzó 2020. Objectius, estructura, participació, tipologia d'activitats i tipus d'acció i modalitats de finançament.  
27. Reglament (UE) núm. 1291/2013, del Parlament Europeu i del Consell, d'11 de desembre de 2013, pel qual s'estableix l'Horitzó 2020, programa marc de recerca i innovació (2014-2020) i pel qual es deroga la Decisió núm. 1982/2006/CE.  
28. Reglament (UE) núm. 1290/2013, del Parlament Europeu i del Consell, d'11 de desembre de 2013, pel qual s'estableixen les normes de participació i difusió aplicables a l'Horitzó 2020, programa marc de recerca i innovació (2014-2020) pel qual es deroga el Reglament (CE) núm. 1906/2006.  
29. Reglament per a les estructures de recerca, desenvolupament i innovació a la Universitat Politècnica de València.  
30. Reglament regulador de la gestió de les activitats de recerca, desenvolupament, transferència de tecnologia i formació no reglada a la Universitat Politècnica de València.  
31. La propietat industrial: concepte. Modalitats de protecció de la propietat industrial. La Llei de la propietat intel·lectual. Contingut i elements fonamentals.  
32. Reglament de protecció i transferència de drets de propietat intel·lectual i industrial de la Universitat Politècnica de València.  
33. Programes de finançament públic de col·laboració acadèmica, científica i tecnològica internacional.  
34. Programa Erasmus+. Objectius generals i específics. Tipus d'accions. Modalitats de finançament i execució econòmica.  
35. Programa Europa Creativa. Objectius, tipus d'accions i modalitats de finançament.  
36. Altres fons de la Unió Europea: LIFE+, Programa d'ocupació i d'innovació social (EaSI), Tercer programa de salut de la UE, INTERREG, COST, ESA, ESF, etc.  
  
Enllaços útils  
http://www.upv.es/entidades/SRH/pas/676956normalc.html  
http://www.upv.es/entidades/AMAPUOC/  
http://www.upv.es/entidades/SRH/pas/751636normalc.html  
http://www.upv.es/entidades/SGI/info/706854normalc.html  
https://www.upv.es/entidades/VIIT/